জীবনের প্রথম দশ বৎসর তিনি তার পরিবারের সাথে ছিলেন এবং ক্বুরআন হিফজ্ করা শুরু করেন।
পরবর্তীতে তার পরিবারের সাথে দামেস্কে হিজরত করেন।
এখানে তিনি ক্বুরআনের হিফজ সমাপ্ত করেন এবং বহু হাদীস মুখস্ত করেন।এরপর তিনি “মুখতাসার আল খিরাকী” মুখস্ত করেন।
দামেস্কে ১০ বছর থাকার পর তিনি জ্ঞানের জন্য বিভিন্ন স্থানে গমন করেন।

৫৬১ হিজরীতে তিনি বাগদাদ গমন করেন, যা তখনকার জ্ঞানের শ্রেষ্ট শহর ছিলো।সেখানে তিনি তার মামাতো ভাই ‘আবদুল-গণী আল মাকদীসি রহিমাহুল্লাহ্ এর সঙ্গ দেন,তাঁর আগ্রহ ছিলো ফিকহ্-এ এবং তাঁর ভাইয়ের হাদীসে।

এরপর শাইখ ‘আবদুল ক্বাদীর আল জিলানী রহিমাহুল্লাহ্ (মৃ. ৫৬১হি.) ইবনুল বাত্তি রহিমাহুল্লাহ্,ইবনুল মানিয়্যি রহিমাহুল্লাহ্-এর অধীনে পড়াশোনা করেন।তিনি চার বছর বাগদাদ অবস্থান করেন।

পরবর্তীতে দামেস্কে এসে ৫৬৭ হিজরীতে পুনরায় বাগদাদে গমন করেন।সেখানে তিনি একবছর অবস্থান করেন।

৫৭৩ হিজরীতে তিনি হজ্বের উদ্দেশ্যে মক্কায় গমব করেন।সেখানে তিনি আল মুবারাক ইবন আল তাব্বাকাহ্ সহ আরও অনেক জ্ঞানীর সাক্ষাৎ লাভ করেন।
এরপর ৫৭৪ হিজরীতে হজ্ব পালনের পর তিনি বাগদাদ ফেরৎ আসেন, পরবর্তীতে দামেস্কে চলে আসেন।

শাইখুল ইসলাম সম্বন্ধে বিভিন্ন জ্ঞানীর উক্তি
প্রাথমিক শিক্ষা,জ্ঞান অর্জন এবং এর জন্য বিভিন্ন স্থানে গমন
মৃত্যু
ছাত্রবৃন্দ